CELEX: 32011R0408
Language: ro
Date: 2011-04-27 00:00:00
Title: Regulamentul (UE) nr. 408/2011 al Comisiei din 27 aprilie 2011 de punere în aplicare a Regulamentului (CE) nr. 1185/2009 al Parlamentului European și al Consiliului privind statisticile referitoare la pesticide, în ceea ce privește formatul de transmitere  Text cu relevanță pentru SEE

28.4.2011   
            
            
               RO
            
            
               Jurnalul Oficial al Uniunii Europene
            
            
               L 108/21
            
         REGULAMENTUL (UE) NR. 408/2011 AL COMISIEI
   din 27 aprilie 2011
   de punere în aplicare a Regulamentului (CE) nr. 1185/2009 al Parlamentului European și al Consiliului privind statisticile referitoare la pesticide, în ceea ce privește formatul de transmitere
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1185/2009 al Parlamentului European și al Consiliului din 25 noiembrie 2009 privind statisticile referitoare la pesticide (1), în special articolul 5 alineatul (1),
   întrucât:
   
               (1)
            
            
               Regulamentul (CE) nr. 1185/2009 stabilește un cadru nou pentru producerea de statistici europene comparabile referitoare la comercializarea și utilizarea pesticidelor.
            
         
               (2)
            
            
               În conformitate cu articolul 3 alineatul (3) din Regulamentul (CE) nr. 1185/2009, statele membre trebuie să transmită datele statistice în format electronic, în conformitate cu un format tehnic adecvat care va fi adoptat de către Comisie.
            
         
               (3)
            
            
               Pentru a asigura confidențialitatea, în datele transmise va fi inclus un indicator care să indice dacă informațiile privind o substanță, clasă chimică sau categorie de produs sau grup principal sunt confidențiale sau nu.
            
         
               (4)
            
            
               Măsurile prevăzute în prezentul regulament sunt conforme cu avizul Comitetului Sistemului Statistic European,
            
         ADOPTĂ PREZENTUL REGULAMENT:
   Articolul 1
   Statele membre transmit datele statistice privind introducerea pe piață a pesticidelor, astfel cum este stabilit în anexa I la Regulamentul (CE) nr. 1185/2009, utilizând formatul SDMX (Statistical Data and Metadata eXchange). Datele se transmit sau se încarcă în format electronic la punctul unic de intrare a datelor al Eurostat.
   Statele membre transmit datele solicitate în conformitate cu specificațiile tehnice furnizate de către Comisie (Eurostat).
   Articolul 2
   Formatul tehnic pentru transmiterea datelor către Comisie (Eurostat) este descris în anexa la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 aprilie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 324, 10.12.2009, p. 1.
   
      ANEXĂ
      
         Format pentru transmiterea datelor statistice privind introducerea pe piață a pesticidelor
      
      Următoarele informații trebuie introduse în datele transmise:
      
                  Număr
               
               
                  Câmp
               
               
                  Observații
               
            
                  1
               
               
                  Țară
               
               
                  cod 3-alfa (de exemplu: FRA)
               
            
                  2
               
               
                  Anul
               
               
                  (de exemplu: 2010)
               
            
                  3
               
               
                  Grupa majoră
               
               
                  Codurile menționate în anexa III la Regulamentul (CE) nr. 1185/2009, astfel cum au fost actualizate ultima dată
               
            
                  4
               
               
                  Categorii de produse
               
               
                   
               
            
                  5
               
               
                  Clasă chimică
               
               
                   
               
            
                  6
               
               
                  Substanța
               
               
                   
               
            
                  7
               
               
                  Pentru câmpurile 3, 4, 5 și 6, cantitatea vândută
               
               
                  Datele se exprimă în kilograme de substanțe
               
            
                  8
               
               
                  Pentru câmpurile 3, 4, 5 și 6, indicatorul de confidențialitate
               
               
                  da/nu